PATVIRTINTA

 Klaipėdos „Varpo“ gimnazijos direktoriaus

 2025 m. rugsėjo 5 d. įsakymu Nr. V-114

**KLAIPĖDOS „VARPO“ GIMNAZIJA**

**INDIVIDUALAUS UGDYMOSI PLANO SUDARYMO IR JO KEITIMO TVARKOS APRAŠAS**

1. **BENDROSIOS NUOSTATOS**
2. Individualaus ugdymosi plano sudarymo ir jo keitimo tvarkos aprašas (toliau – Aprašas) reglamentuoja Klaipėdos „Varpo“ gimnazijos (toliau – Gimnazija) mokinių, besimokančių pagal vidurinio ugdymo programą, individualaus ugdymosi plano sudarymo, jo keitimo tvarką.
3. Tvarka parengta vadovaujantis Pradinio, pagrindinio ir vidurinio ugdymo programų tvarkos aprašu, patvirtintu Lietuvos Respublikos švietimo ir mokslo ministro 2023 m. balandžio 20 d. įsakymu Nr. V-570 „Dėl pradinio, pagrindinio ir vidurinio ugdymo programų aprašo patvirtinimo“ bei 2025–2026 ir 2026–2027 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2025 m. gegužės 21 d. įsakymu Nr. V-559.

# INDIVIDUALAUS UGDYMO PLANO TURINYS

3. Mokinys, kuris mokosi pagal vidurinio ugdymo programą, kartu su mokykla parengia individualų ugdymo planą, kuriame numatomi mokinio pasirinkti dalykai.

3.1. Mokinys privalo mokytis:

3.1.1. lietuvių kalbos ir literatūros bendruoju arba išplėstiniu kursu;

3.1.2. matematikos bendruoju arba išplėstiniu kursu;

3.1.3. fizinio ugdymo.

3.2. Mokinys privalo pasirinkti mokytis bent vieno dalyko iš kiekvienos dalykų grupės (gali rinktis ir daugiau, jei dalykų grupėje yra daugiau nei du):

3.2.1. užsienio kalbos (-ų) (anglų, prancūzų, vokiečių);

3.2.2. biologijos, chemijos, fizikos, informatikos;

3.2.3. istorijos, geografijos, ekonomikos ir verslumo, filosofijos;

3.2.4. etikos, tikybos;

3.2.5. dailės, muzikos, šokio, teatro, medijų meno, taikomųjų technologijų.

* 1. Mokinys privalo rinktis „Duomenų tyrybos, programavimo ir saugaus elgesio pradmenys“ (70 pamokų) modulį, jeigu pasirinko mokytis informatiką.

3.4. Mokinys gali pasirinkti mokytis dalyką / dalykus, modulius iš laisvai pasirenkamųjų dalykų grupės (nacionalinis saugumas ir krašto gynyba, psichologija, astronomija, užsienio kalba (tęsiama pagrindiniame ugdyme pradėta mokytis antroji užsienio kalba arba naujai pradėta mokytis laisvai pasirenkama kalba), garso inžinerija, vairavimo teorija ir kt.),

3.4.1. jei pasirinktas lietuvių kalbos ir literatūros bendrasis kursas, papildomai rekomenduojamas modulis „Lietuvių kalbos rašyba, skyryba ir kalbos vartojimas“;

3.4.2. jei pasirinktas istorijos dalykas, IV klasėje rekomenduojamas modulis ,,Darbas su istorijos šaltiniais“;

3.4.3. jeigu pasirinktas fizikos dalykas, rekomenduojamas modulis ,,Fizikiniai inžinerijos pagrindai“.

3.5. Mokinys gali pasirinkti mokytis formaliojo profesinio mokymo modulį, Gimnazijai ir profesinio mokymo įstaigai pasirašius bendradarbiavimo sutartį.

3.6. Laisvai pasirenkamieji dalykai ir moduliai nėra privalomi mokytis, mokiniui sudaroma galimybė laisvai pasirinkti jo mokymosi poreikius atliepiantį dalyką (dalykus) ir (ar) modulį (modulius).

3.7. Socialinė-pilietinė veikla yra privaloma, jos trukmė ne mažesnė nei 70 valandų per du metus.

4. Brandos darbas yra laisvai pasirenkamas, mokinys jį gali pasirinkti rengti iš bet kurio jo individualaus ugdymo plano dalyko. Brandos darbas rengiamas vadovaujantis švietimo, mokslo ir sporto ministro patvirtintu brandos darbo organizavimo ir vykdymo tvarkos aprašu.

5. Mokiniui, atvykusiam iš kitos mokyklos, Gimnazija užtikrina galimybę toliau tęsti individualaus ugdymo plano įgyvendinimą. Jei mokymosi tęstinumas neįmanomas, mokiniui siūloma keisti pasirinktus mokytis dalykus, dalykų modulius, numatomi atsiskaitymo terminai.

6. Minimalus privalomų pamokų skaičius per savaitę – 25 pamokos, galimas mokytis maksimalus pamokų skaičius per savaitę – 35 pamokos. Mokinys turi mokytis ne mažiau kaip 8 dalykus.

7. Atsižvelgdamas į savo mokymosi poreikius, mokinys gali pasirinkti mokytis ir daugiau dalykų ir per savaitę turėti daugiau pamokų, nei numatytas minimalus privalomas pamokų skaičius, bet turi būti neviršijamas maksimalus pamokų skaičius.

8. Individualaus ugdymosi plano formą (Priedas Nr. 1) siūlo Gimnazija, mokinys ją gali rasti Gimnazijos svetainėje ir / arba Spotiself platformoje. Užpildytą plano formą turi pateikti tik mokinys, ketinantis tęsti mokymąsi Gimnazijoje.

# DALYKO PROGRAMOS, DALYKO KURSO KEITIMAS

9. Mokinys, besimokydamas pagal vidurinio ugdymo programą, gali keisti:

9.1. dalyko programos kursą: lietuvių kalbos ir literatūros ir (ar) matematikos pasirinktą mokymosi kursą, pasirinktus dalykus ir modulius;

9.2. bendrąjį kursą keisdamas į išplėstinį kursą, mokinys privalo per mokyklos nurodytą laiką atsiskaityti už atitinkamo dalyko bendrosios programos skirtumus laikydamas dalyko įskaitą vertinamą pažymiu. Mokiniui, kuris keičia išplėstinį dalyko kursą į programos bendrąjį kursą ir kurį tenkina išplėstinio kurso įvertinimas, įskaitos laikyti nereikia.

9.3. III gimnazijos klasėje keisti dalyko kursą, pasirinkti naują dalyką, atsisakyti dalyko ar modulio, išlaikant pagrindinius individualaus plano reikalavimus, galima pirmo ir antro pusmečių pabaigoje iki einamųjų mokslo metų sausio 15 d. ir gegužės 15 d. Pasirinkus naują dalyką būtina išlaikyti dalyko įskaitą. IV gimnazijos klasėje galima keisti dalyko kursą (lietuvių k., matematika) iš išplėstinio į bendrąjį iki lapkričio 15 d., kartu keičiant ir pasirinkto laikyti egzamino lygį;

9.4. IV gimnazijos klasėje atsisakyti kai kurių individualaus plano dalykų ar modulių, išlaikant pagrindinius individualaus plano reikalavimus, galima tik pirmo pusmečio pabaigoje iki einamųjų mokslo metų sausio 15 d., naujų dalykų pasirinkti negalima;

10. Mokinys, norintis keisti dalyko programą, programos kursą, privalo savo apsisprendimą suderinti su atitinkamų dalykų mokytojais, klasės vadovu, tėvais (globėjais, rūpintojais). Prašymą (Priedas Nr. 2) mokinys privalo pateikti direktoriaus pavaduotojai iki atitinkamai nurodyto termino (lapkričio 15 d., sausio 15 d., gegužės 15 d.)

11. Mokiniai, išlaikę užsienio kalbos tarptautinį egzaminą, nuo dalyko mokymosi nėra atleidžiami. Mokiniui pageidaujant, pritarus Gimnazijai, jis gali nelankyti pamokų ir mokytis savarankiškai, numatant mokymosi pasiekimų nuoseklų vertinimą. Dalyko mokytojas, atsižvelgdamas į mokymosi turinį, numato mokymosi pasiekimų vertinimo būdus ir dažnumą.

12. Įskaitos užduotis ruošia ir įskaitą vykdo to dalyko mokantis mokytojas. Mokinys savarankiškai pasirengia laikyti įskaitą (pageidaujant gali būti skiriamos 1–2 konsultacijos).

13. Individualaus ugdymosi planas mokiniui keičiamas tik tuo atveju, jei įskaitos įvertinimas yra patenkinamas.

14. Individualaus ugdymo plano keitimas įforminamas Gimnazijos direktoriaus įsakymu.

# IV. ATSAKOMYBIŲ PASKIRSTYMAS

15. Individualaus ugdymosi planas rengiamas mokiniui bendradarbiaujant su mokytojais, mokinio tėvais (globėjais, rūpintojais), direktoriaus pavaduotojui ugdymui, pagalbos mokiniui specialistais. Individualus ugdymosi planas (Priedas Nr.1) su tėvų parašais iki einamųjų balandžio 15 d. pateikiamas klasių vadovams (gali būti pateikiamas Spotiself platformoje). Klasių vadovas pateikia direktoriaus pavaduotojui ugdymui ugdymosi plano suvestinę iki einamųjų metų gegužės 5 d.

16. Su individualaus ugdymosi plano sudarymo principais II gimnazijos klasių mokiniai pasirašytinai supažindinami klasių valandėlių metu (atsakinga klasių vadovai), jiems teikiamos individualios karjeros ugdymo specialisto konsultacijos.

17. Per 2-ąjį pusmetį II gimnazijos klasių mokinių tėvams pasirinktu (gali būti ir nuotoliniu būdu) organizuojama konsultacija (atsakinga pavaduotojas ugdymui), kurios metu jie supažindinami su vidurinio ugdymo programos aprašu, Gimnazijos ugdymo turiniu, Gimnazijoje atliekamų tyrimų rezultatais.

18. Pavaduotojas ugdymui konsultuoja mokinius dėl mokytojo, į kurį mokinys turi kreiptis dėl programų skirtumų, konsultacijų, atsiskaitymo būdų ir terminų.

# V. DIENYNŲ PILDYMAS

19. Įskaitos įvertinimas, prie kurio pažymimas kursas raidėmis B (bendrasis) arba A (išplėstinis), įrašomas pusmečio ar metinių pažymių stulpelyje. Šie pažymiai įskaitomi kaip pusmečio ar metiniai.

# VI. SUPAŽINDINIMAS SU TVARKA

20. Klasių vadovai pasirašytinai supažindina mokinius su šiuo Aprašu iki einamųjų metų rugsėjo 15 dienos. Supažindinimas fiksuojamas elektroninio dienyno skyriuje „Saugaus elgesio ir kiti instruktažai“.

21. 1 priede išvardinti ugdomieji dalykai gali keistis.

Individualaus ugdymosi plano sudarymo ir jo keitimo tvarkos aprašo 1 priedas

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Individualus ugdymo planas (2024–2025, 2025–2026 m. m.)** | Reikia pasirin kti**vieną**dalyką | Reikia pasirin kti**vieną**dalyką | **Privalomas dalykas** | Reikia pasirink ti **vieną** dalyką | **Privalomas dalykas** | Reikia pasirinkti**bent vieną**dalyką | Reikia pasirinkti**bent vieną**dalyką | Reikia pasirinkti, bet **tik vieną** dalyką | **Privalomas dalykas** | Laisvai pasirenkamas dalykas | Dalykų moduliai | **Iš viso pamokų** |
| Neprivaloma rinktis, dalykų skaičius neribojamas | **Rekomenduoja mas B kursui** | **Neprivalomi** |
| **Eil.** | **Pavardė, vardas** | **Klasė** | **Dorinis ugdymas (etika ) 1 pamoka** | **Dorinis ugdymas (tikyba ) 1 pamoka** | **Lietuvių kalba ir literatūra A kursas 6 pamokos** | **Lietuvių kalba ir literatūra B kursas 4 pamokos** | **Užsienio kalba (anglų) 3 pamokos** | **Matematika A kursas 6 pamokos** | **Matematika B kursas 4 pamokos** | **Planimetrija 1 pamoka (tik 3 klasėje)** | **Istorija 3 pamokos** | **Geografija 3 pamokos** | **Ekonomika ir verslumas 3 pamokos** | **Filosofija 3 pamokos** | **Biologija 3 pamokos** | **Chemija 3 pamokos** | **Fizika 3 pamokos** | **Informatika + Duomenų tyryba 4 pamokos** | **Dailė 2 pamokos** | **Muzika 2 pamokos** | **Teatras 2 pamokos** | **Šokis 2 pamokos** | **Medijų menas (kinas, grafinis dizainas) 2 pamokos** | **Taikomosios technologijos. Mityba 2 pamokos** | **Taikomosios technologijos.Tekstilė 2 pamokos** | **Taikomosios technologijos.Technologijos ir dizainas 2 pamokos** | **Fizinis ugdymas 3 pamokos** | **Astronomija 1 pamoka** | **Nacionalinis saugumas ir krašto gynyba 1 pamoka** | **Psichologija 1 pamoka** | **Užsienio kalba (rusų) 3 pamokos** | **Užsienio kalba (vokiečių) 3 pamokos** | **Užsienio kalba (ispanų) 3 pamokos** | **Lietuvių k. rašyba, skyryba ir kalbos vartojimas, 1 pamoka** | **Vairavimo teorija 1 pamoka** | **Garso inžinerija 1 pamoka** | **3 klasėje** | **4 klasėje** |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Individualaus ugdymosi plano sudarymo ir jo keitimo tvarkos aprašo 2 priedas

……………..……………………………………………

Mokinio vardas, pavardė, klasė

Klaipėdos ,,Varpo“ gimnazijos Direktoriui

# PRAŠYMAS

Dėl individualaus ugdymo plano keitimo

Data Klaipėda

Prašau leisti keisti individualų ugdymo(-si) planą nuo ...................................................

|  |  |  |
| --- | --- | --- |
| **Pereiti iš A arba iš B** | **Pereiti į B arba į A** | **Pereinant iš A į B kursą, tenkina A kurso įvertinimas (taip),****pereinant iš B į A (laikysiu įskaitą)** |
| Dalykas, grupė | kursas | mokytojas | dalykas | kursas |  |
|  |  |  |  |  |  |
|  |  |  |  |  |  |

|  |
| --- |
| **Atsisakyti dalyko, dalyko modulio** |
| Dalykas | Mokytojas |
|  |  |
|  |  |
|  |  |

|  |
| --- |
| **Pasirinkti dalyką** |
| Dalykas | Įskaitos laikymo data |
|  |  |
|  |  |
|  |  |

Nurodyti priežastį, kodėl keičiamas dalyko kursas, atsisakoma dalyko, dalyko modulio

................................................................................................................................................................

(parašas) (mokinio vardas, pavardė)

**SUTINKU:**

(parašas) (tėvų / globėjų / rūpintojų vardas, pavardė)

SUDERINTA

|  |  |  |
| --- | --- | --- |
| Dalyko mokytojas Dalyko mokytojas |    |    |
| Dalyko mokytojas |   |   |
| Klasės vadovas |   |   |